OpenLLM-France/wikimedia huggingface dataset:
# Rundāle

El municipi de Rundāle (en letó: Rundāles novads) és un dels 110 municipis de Letònia, que es troba localitzat al sud del país bàltic, i que té com a capital la localitat de Rundāle. El municipi va ser creat l'any 2009 després d'una reorganització territorial.

## Ciutats i zones rurals

* Rundāles pagasts (zona rural)
* Svitenes pagasts (zona rural)
* Viesturu pagasts (zona rural)

## Població i territori

La seva població està composta per un total de 4.384 persones (2009). La superfície del municipi té uns 231,1 kilòmetres quadrats, i la densitat poblacional és de 18,98 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 21 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 21 gener 2015].
# Ames (Oklahoma)

Ames és un poble dels Estats Units a l'estat d'Oklahoma. Segons el cens del 2000 tenia 199 habitants.

## Demografia

Segons el cens del 2000, Ames tenia 199 habitants, 91 habitatges, i 61 famílies. La densitat de població era de 264,9 habitants per km².
Dels 91 habitatges en un 23,1% hi vivien nens de menys de 18 anys, en un 57,1% hi vivien parelles casades, en un 7,7% dones solteres, i en un 31,9% no eren unitats familiars. En el 30,8% dels habitatges hi vivien persones soles el 19,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,69.
Per edats la població es repartia de la següent manera: un 21,1% tenia menys de 18 anys, un 5% entre 18 i 24, un 25,1% entre 25 i 44, un 25,6% de 45 a 60 i un 23,1% 65 anys o més.
L'edat mediana era de 44 anys. Per cada 100 dones de 18 o més anys hi havia 91,5 homes.
La renda mediana per habitatge era de 26.563 $ i la renda mediana per família de 33.438 $. Els homes tenien una renda mediana de 26.563 $ mentre que les dones 18.750 $. La renda per capita de la població era de 12.566 $. Entorn del 19,7% de les famílies i el 22,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ames». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Ames». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
Viccionari
# Gai Claudi Cras

Gai Claudi Cras (en llatí llatí: Caius Claudius App. F. App. N. Crassus) va ser un magistrat romà. Era fill d'Appi Claudi Cras.
Va ser nomenat dictador l'any 337 aC, però immediatament va abdicar perquè els àugurs van declarar que el seu nomenament era invàlid. Se suposa que el seu magister equitum va ser Gai Claudi Hortator, personatge per altra banda desconegut.

## Referències

* Smith, William (editor). A Dictionary of Greek and Roman Biography and Mythology (en anglès), 1870, pàg. 767 (v. 1).
# Gegantó Paco Candel

El gegantó Paco Candel, vinculat a la colla de la Marina de Sants, representa el popular escriptor que li dona nom, que va passar gran part de la vida al barri i s'hi va dedicar de ple. La peça mostra un senyor gran i intel·lectual, vestit de manera senzilla i que té a les mans un llibre que porta el seu nom.
La idea de construir el gegantó fou de la colla de Geganters i Grallers de la Marina, que va voler fer una figura més petita i lleugera que poguessin portar els més joves de la colla i que acompanyés els gegants grans. Alhora, també volgueren retre un homenatge a l'escriptor valencià establert al barri, tant per les obres que ens ha deixat com per la feina que va fer per millorar les condicions de vida dels habitants de la Marina de Sants.
El gegantó va veure la llum el 2007, fruit de la tasca de Pere Estadella. De seguida li feren un ball propi amb «La dansa antiga», cançó popular anònima representada pels grallers i tabalers de la mateixa colla. Es pot veure en trobades i balls de gegants per tota la ciutat.
En Paco Candel surt normalment acompanyat de les altres figures de la comparsa de la Marina, i totes són amfitriones de la festa major del barri, per la Mare de Déu de Port, el 8 de setembre.

## Referències

* 1 2 3 4 «Gegantó Paco Candel». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Gastrotheca nicefori

La granota marsupial de Nicéforo (Gastrotheca nicefori) és una espècie de granota de la família del hemipràctids. Va ser descrit per Helen T. Gaige el 1933.
Els adults són grossos, les femelles atenyen fins a 87 mm i els mascles fins a 73 mm. És una espècie nocturna i arbòria molt comuna. Habita a boscs humits de muntanya o boscs nebulosos, tot i més rarament a boscs secs. Pot ocórrer en boscos nebulosos alterats i viu en arbustos i arbres amb plantes epífites. Els mascles rauquen just abans i durant la pluja. Cria directament sense fase larvària de vida lliure. Les femelles porten els ous en una bossa dorsal. Poden criar entre 26 i 50 embrions i es reprodueixen durant tot l'any.

## Distribució

Viu als vessants andins del nord de Veneçuela i el nord, el centre i el sud de Colòmbia a uns 400–2250 m d'altitud així com a les terres altes de l'est i el centre de Panamà.
A la Llista Vermella de la UICN és catalogat en la categoria risc mínim d'extincio. Tot i això, per hàbitat per la fragmentació i la desforestació, així com per la pol·lució de les aigües de superfície.

## Referències

* ↑ Fernández-Roldán, Juan D. «Gastrotheca nicefori». A: Catálogo de Anfbios y Reptiles de Colombia (en castellà). 2. Cali: Asociación Colombiana de Herpetología, 2014, p. 16-20.
* ↑ Gaige, Helen T. «A new Gastrotheca from Colombia» (en anglès). Occasional Papers of the Museum of Zoology, University of Michigan, 263, 1933, pàg. 1–3.
* ↑ Fernández-Roldán, 2014, p. 16.
* ↑ Fernández-Roldán, 2014, p. 17.
* 1 2 SSC Amphibian Specialist Group «Niceforo's Marsupial Frog Gastrotheca nicefori» (en anglès). Llista Vermella de la UICN, 2020. DOI: 10.2305/IUCN.UK.2020-3.RLTS.T55347A54345541.en.
* ↑ Castroviejo-Fisher, Santiago; Padial, José M. Jr.; De La Riva, Ignacio; Pombal, Jr., José P.; Silva, Helio R. Da «Phylogenetic systematics of egg-brooding frogs (Anura: Hemiphractidae) and the evolution of direct development». Zootaxa, 4004, 1, 20-08-2015, pàg. 1. DOI: 10.11646/zootaxa.4004.1.1. ISSN: 1175-5334.
* ↑ Duellman, William E.; Trueb, Linda. Marsupial frogs and their allies : Gastrotheca and allied Genera. Baltimore: Johns Hopkins University Press, 2015. ISBN 978-1-4214-1676-2.
* ↑ Frost, Darrel R. «Gastrotheca nicefori Gaige, 1933» (en anglès). Amphibian Species of the World: an Online Reference, 2022. DOI: 10.5531/db.vz.0001.
* ↑ Fernández-Roldán, 2014, p. 18.
# Ana Soklič

Ana Soklič (1984), també coneguda com a Anna Soklich, és una cantautora eslovena.
Junts amb Bojan Simončič i Gašper Kačar, Soklič va formar part del grup musical de rock alternatiu Diona Dimm, amb el qual va participar dues vegades a EMA, la preselecció eslovena pel Festival de la Cançó d'Eurovisió. El 2004 va acabar vuitè amb la cançó If You i el 2007 amb la cançó Oče. El 2012 Soklič va participar en la primera edició eslovena del programa de televisió X Factor.
El 2020 va guanyar EMA amb la cançó Voda i hauria representat Eslovènia al Festival de la Cançó d'Eurovisió 2020, que s'hauria celebrat a la ciutat neerlandesa de Rotterdam en cas de no haver sigut cancel·lat per la pandèmia per coronavirus de 2019-2020. Així, la televisió pública eslovena la va seleccionar internament per a representar el país al Festival d'Eurovisió 2021 amb el tema Amen. No va arribar a la final.

## Referències

* ↑ «Ana Soklič, Božidar Wolfand - Wolf, Gaja Prestor, Imset» (en eslovè). RTVSLO.si. [Consulta: 24 febrer 2020].
* ↑ «Slovenia has picked Ana Soklič for Eurovision 2020» (en anglès). Eurovision.tv, 22-02-2020. [Consulta: 24 febrer 2020].
* ↑ «🇸🇮 Ana Soklič to represent Slovenia in Eurovision 2021» (en anglès), 16-05-2020. [Consulta: 16 maig 2020].
# GP Ouest France-Plouay 2012

El GP Ouest France-Plouay 2012, 76a edició del GP Ouest France-Plouay, és una cursa ciclista que es disputà el 26 d'agost de 2012 pels voltants de Plouay, a la Bretanya. Es disputen 13 voltes a un circuit per completar un total de 243 km. El recorregut és bàsicament pla, amb algunes petites pujades que hauran de superar.
La cursa fou guanyada pel noruec Edvald Boasson Hagen (Team Sky), que s'imposà en solitari a la meta de Plouay, amb cinc segons sobre el portuguès Rui Costa (Movistar Team) que donà temps al grup principal.

## Equips participants

Els 18 equips de l'UCI World Tour 2011 són presents a la cursa, així com cinc equips continentals professionals: Team Europcar, Bretagne-Schuller, Cofidis, Team Europcar, Saur-Sojasun i Argos-Shimano.
| Núm. | Codi | Equip |
| 1-9 | LAM | Lampre-ISD |
| 11-19 | OGE | Orica-GreenEDGE |
| 21-29 | EUC | Team Europcar |
| 31-39 | FDJ | FDJ-BigMat |
| 41-49 | AST | Astana Qazaqstan Team |
| 51-59 | ALM | AG2R La Mondiale |
| 61-69 | MOV | Movistar Team |
| 71-79 | OPQ | Omega Pharma-Quick Step |
| 81-89 | BMC | BMC Racing Team |
| 91-99 | KAT | Team Katusha |
| 101-109 | EUS | Euskaltel–Euskadi |
| 111-119 | RAB | Rabobank ProTeam |
| Núm. | Codi | Equip |
| 121-129 | SKY | Team Sky |
| 131-139 | RNT | RadioShack-Nissan |
| 141-149 | LIQ | Liquigas-Cannondale |
| 151-159 | LTB | Lotto-Belisol |
| 161-169 | VCD | Vacansoleil-DCM |
| 171-179 | GRS | Garmin-Sharp |
| 181-189 | STB | Team Saxo-Tinkoff |
| 191-199 | BSC | Bretagne-Schuller |
| 201-209 | COF | Cofidis |
| 211-219 | SAU | Saur-Sojasun |
| 221-229 | ARG | Argos-Shimano |

## Classificació final

| # | Ciclista | Equip | Temps | Punts UCI |
| 1 | Edvald Boasson Hagen (NOR) | Team Sky | 5h 55' 28" | 80 |
| 2 | Rui Costa (POR) | Movistar Team | + 5" | 60 |
| 3 | Heinrich Haussler (AUS) | Garmin-Sharp | + 5" | 50 |
| 4 | Matthew Goss (AUS) | Orica-GreenEDGE | + 5" | 40 |
| 5 | Jürgen Roelandts (BEL) | Lotto-Belisol | + 5" | 30 |
| 6 | Marco Marcato (ITA) | Vacansoleil-DCM | + 5" | 22 |
| 7 | Giacomo Nizzolo (ITA) | RadioShack-Nissan | + 5" | 14 |
| 8 | Borut Božič (SVN) | Astana Qazaqstan Team | + 5" | 10 |
| 9 | Samuel Dumoulin (FRA) | Cofidis | + 5" | – |
| 10 | Luca Paolini (ITA) | Team Katusha | + 5" | 2 |

## Referències

* ↑ «GP Ouest France-Plouay 2012 start list». Cycling News. Future Publishing Limited. [Consulta: 26 agost 2012].

## Enllaços externs

* Web oficial
# Marc Wauters

Marc Wauters (Hasselt, 23 de febrer de 1969) és un ciclista belga, ja retirat, que fou professional entre 1991 i 2006.
Especialista en contrarellotge, guanyà tres edicions del campionat belga de l'especialitat. També destaca una victòria d'etapa al Tour de França de 2001. En aquella mateixa edició portà el mallot groc de líder durant una etapa. El 2000 i 2004 va prendre part als Jocs Olímpics d'Estiu de Sydney i Atenes. El gener de 2009 es convertí en director esportiu de l'equip Silence-Lotto.

## Palmarès

* 1990
** 1r a la Volta a l'Empordà
* 1994
** 1r al Grote Prijs Stad Zottegem
** 1r a la Volta a Limburg
** 1r a la Ster van Zwolle
* 1995
** Vencedor d'una etapa de la Volta a Andalusia
* 1996
** Vencedor d'una etapa dels Quatre dies de Dunkerque
* 1999
** 1r a la París-Tours
** 1r al Gran Premi Eddy Merckx (amb Erik Dekker)
** 1r a la Volta a Luxemburg i vencedor de 2 etapes
** 1r a la Rheinland-Pfalz Rundfahrt i vencedor d'una etapa
** 1r al Prudential Tour
* 2000
** 1r a la Rheinland-Pfalz Rundfahrt i vencedor d'una etapa
** 1r al Memorial Josef Vögeli
* 2001
** 1r al Gran Premi Eddy Merckx (amb Erik Dekker)
** Vencedor d'una etapa del Tour de França
* 2002
** Campió de Bèlgica de contrarellotge individual
* 2003
** Campió de Bèlgica de contrarellotge individual
* 2005
** Campió de Bèlgica de contrarellotge individual

### Resultats al Tour de França

* 1992. Abandona (12a etapa)
* 1993. 107è de la classificació general
* 1994. 92è de la classificació general
* 1995. Abandona (10a etapa)
* 1996. 124è de la classificació general
* 1997. Fora de control (14a etapa)
* 1999. Abandona (2a etapa)
* 2000. 43è de la classificació general
* 2001. Abandona (16a etapa). Vencedor d'una etapa. Porta el mallot groc durant una etapa
* 2002. 91è de la classificació general
* 2003. 115è de la classificació general
* 2004. 112è de la classificació general
* 2005. 140è de la classificació general

### Resultats a la Volta a Espanya

* 1998. 74è de la classificació general

### Resultats al Giro d'Itàlia

* 2006. Abandona (17a etapa)

## Referències

* 1 2 «WAUTERS Marc». [Consulta: 8 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Marc WAUTERS» (en italià). [Consulta: 8 desembre 2022].
* ↑ «Olympedia – Marc Wauters». [Consulta: 8 desembre 2022].

## Enllaços externs

* Fitxa de Marc Wauters a sitiodeciclismo.net
# Esquitx (revista)

* No s'ha de confondre amb L'Esquitx de l'any 1931.
Esquitx fou una revista infantil i juvenil que es publicà trimestralment entre els anys 2000 i 2013 a les Illes Balears. El seu objectiu principal era fomentar el coneixement de la llengua catalana entre el jovent i contribuir al seu interès per la lectura.

## Primera època (2000-2013)

El setembre del 2000 es publicà el primer nombre de la revista Esquitx. Continuà publicant-se trimestralment fins a l'hivern de 2013 gràcies al suport institucional que rebia. Hi podíem trobar diferents seccions: Això era..., A l'aguait, De cap a cap, El món per un forat, Cultura per un tub i Còmic. En elles es tractaven continguts tan diversos com el grans autors de la llengua catalana (Jacint Verdaguer, Miquel Costa i Llobera o Francesc de Borja Moll, a més d'autors contemporanis reconeguts), així com temes d'actualitat, noves tecnologies, natura, cultura, etc.
L'editava Projectes Editorials i se'n publicaren 50 números amb una tirada de 3000 exemplars. La seva directora fou Sonia Delgado.
Fou premiada el 2001 per l'APPEC en la categoria de nova publicació i pel caràcter innovador de la publicació.
El govern de José Ramón Bauzá decidí no continuar comprant i distribuint els 1850 exemplars com ho havia estat fent fins al moment. Com a conseqüència d'aquest fet, la revista deixà de publicar-se.

## Segona època (a partir de 2016)

Els editors de la revista han arribat a un acord amb les institucions per a tornar a publicar la revista. La Direcció General de Política Lingüística, juntament amb els Consell Insulars faran possible la recuperació de la publicació. La intenció és que arribi a tots els centres escolars, biblioteques, punts d'informació juvenil, etc. A més de la publicació en paper, es van proposar també de fer-ne una edició digital.

## Referències

* ↑ «Esquitx. Còmic i cultura es donen les mans en una revista per als més joves», 09-06-2007. [Consulta: 9 novembre 2015].
* ↑ «El punt d'inflexió del tancament de l'Esquitx». Ara Balears, 22-10-2013. [Consulta: 9 novembre].
* ↑ «La revista en català Esquitx es tornarà a publicar abans que acabi l'any». dBalears, 23-10-2015. Arxivat de l'original el 2015-10-24. [Consulta: 9 novembre 2015].
Viccionari
# Eurranthis plummistaria

Eurranthis plummistaria és una espècie de lepidòpter ditrisi de la família dels geomètrids (Geometridae). S'alimenta de la botja (Dorycnium pentaphyllum) que és un arbust molt estès pels Països Catalans.

## Referències

* ↑ «BioLib - Eurranthis plummistaria» (en anglès). [Consulta: 25 juny 2024].
# Línia evolutiva de Remoraid

La Línia evolutiva de Remoraid és una línia evolutiva de Pokémon.

## Remoraid

Remoraid és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak.

## Octillery

Octillery és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Remoraid a Bulbapedia (anglès)
* Octillery a Bulbapedia (anglès)
Espècies de Pokémon :
# Xhanfise Keko

Xhanfise Keko (Gjirokastër, 27 de gener de 1928 - Tirana. 22 de desembre de 2007) va ser una directora de cinema albanesa.
Keko va ser un dels set fundadors de Kinostudio "Shqiperia e Re". Va ser la primera dona directora i va dirigir unes 25 pel·lícules diferents entre 1952 i 1984, inclosa la pel·lícula de 1975, Beni ecën vetë i Tomka dhe shokët e tij, ambdues premiades a el Festival de Cinema de Giffoni. Les seves pel·lícules generalment estaven dirigides al públic més jove, però els crítics contemporanis lloen el seu "enfocament sensible al seu material, una facilitat tècnica que supera els seus contemporanis i una veu molt original".
És la mare de l'escriptor albanès Teodor Keko.

## Filmography

* Taulanti kërkon një motër (1984)
* Një vonesë e vogël (1982)
* Kur xhirohej një film (1981)
* Partizani i vogël Velo (1980)
* Pas gjurmëve (1978)
* Tomka dhe shokët e tij (1977)
* Malësorët pas komisarëve (1976)
* Tinguj lufte (1976)
* Beni ecën vetë (1975)
* Për popullin, me popullin (1975)
* Reportazh nga Tropoja (1975)
* Qyteti më i ri në botë (1974)
* Mimoza llastica (1973)
* Kongresi i 6 PPSH (1972)
* Kryengritje në pallat (1972)
* Shkolla tingujt ngjyra (1972)
* ABC...ZH (1971)
* Nga festivali artistik i fëmijve (1969)
* Kalitemi nepërmjet aksioneve (1968)
* Lart flamujt e aksioneve (1968)
* Ato çajnë përpara (1967)
* Gra heroike shqiptare përpara (1967)
* Miqësi e madhe unitet luftarak (1966)
* Tregim për njerzit e punës (1963)
* Kongresi i 3 i PPSH (1952)

## Referències

* ↑ Bruce Williams. It’s a wonderful job: women at work in the cinema of communist Albania, 2015, p. 4–20.
* ↑ Bruce Williams. Two Degrees of Separation. Xhanfise Keko and the Albanian Children’s Film, 2013, p. 40–58.
* ↑ «Xhanfize Keko | Filmmaker Profile» (en anglès americà). Arxivat de l'original el 2021-04-15. [Consulta: 27 desembre 2021].
# Andersson (cràter)

* No s'ha de confondre amb M. Anderson (cràter) o Anderson (cràter).
Andersson és un cràter d'impacte lunar que es troba a l'hemisferi sud de la cara oculta de la Lluna. Està situat just darrere de l'extremitat sud-oest de la zona visible de la Lluna, en un lloc que pot ser albirat lateralment durant una libració favorable. El cràter més proper és Guthnick, situat cap al nord-nord-est.
Andersson té forma de bol, amb una petita plana central i sense erosió significativa de la vora. Es troba alineat amb una cresta baixa en la superfície que s'estén cap al nord.
Aquest cràter es troba prop del centre de la Conca Mendel - Rydberg, una àmplia depressió d'impacte de 630 km d'amplària del Nectarià.
Deu el seu nom a l'astrònom suec Leif Erland Andersson (1944–1979), qui va treballar en la cartografia i en la nomenclatura de la cara oculta de la Lluna.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia

## Enllaços externs

* «Digital Lunar Orbiter Photographic Atlas of the Moon».
# Baixada de la Misericòrdia

La Baixada de la Misericòrdia és una obra de Tarragona protegida com a Bé Cultural d'Interès Local.

## Descripció

Carrer que serveix d'unió entre la plaça de la Font i el carrer Major que manté encara una unitat constructiva i paisatgística.
El 2019 es va renovar la barana, després que el pas d'un camió la trenqués.

## Referències

* ↑ «Baixada de la Misericòrdia». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
* ↑ «La barandilla de la Baixada de la Misericòrdia ya vuelve a lucir» (en espanyol europeu). [Consulta: 24 agost 2021].
# Miquel Bover Pons

Miguel Bover Pons (Palma, 14 de febrer de 1928 — 25 de gener de 1966) va ser un ciclista mallorquí que fou professional entre 1948 i 1962. Combinà el ciclisme en pista amb la carretera. Durant la seva carrera esportiva destaca una victòria d'etapa al Tour de França de 1956, sent l'únic ciclista mallorquí en guanyar una etapa del Tour de França.
Era fill del també ciclista Miquel Bover Salom, campió d'Espanya el 1920. Morí en un accident de cotxe quan el cotxe que conduïa fou envestit per un camió.

## Palmarès

* 1949
** 1r al Trofeu Masferrer
* 1954
** Vencedor d'una etapa a la Volta a Catalunya
** Vencedor d'una etapa a la Volta a Mallorca
* 1956
** 1r de la Volta a Andalusia i vencedor de tres etapes
** 1r al Gran Premi Pascuas
** 1r al Trofeu Jaumendreu
** Vencedor de 2 etapes a la Bicicleta Basca
** Vencedor d'una etapa al Tour de França
** Vencedor d'una etapa a la Volta a Astúries
** Vencedor d'una etapa a la Volta a Mallorca
* 1957
** 1r al G.P. Martorell
** Vencedor d'una etapa de la Volta a Andalusia
* 1958
** Vencedor d'una etapa al Giro de Sardenya
** Vencedor d'una etapa de la Volta a Llevant
* 1962
** 1r als Sis dies de Madrid, junt a Miquel Poblet Orriols

### Resultats al Tour de França

* 1956. 74è de la classificació general. Vencedor d'una etapa
* 1958. 72è de la classificació general

### Resultats a la Volta a Espanya

* 1959. 40è de la classificació general

## Referències

* ↑ «Edición del dimecres 26 gener 1966, Página 5 - Hemeroteca - MundoDeportivo.com». [Consulta: 13 novembre 2022].
* ↑ «Miquel Bover i Pous | enciclopedia.cat». [Consulta: 13 novembre 2022].
* 1 2 Palma, Antoni Oliva. «Medio siglo del drama de Miquel Bover» (en castellà), 26-01-2016. [Consulta: 13 novembre 2022].

## Enllaços externs

* Fitxa de Miquel Bover Pons a sitiodeciclismo.net